# Herrerasaurus

Herrerasaurus :
| Relegenn eus un dinosaor kigdebrer, e c'heol digor gantañ ha dent lemm outañ. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Reptilia |
| Urzhad : | Saurischia |
| Isurzhad : | Theropoda |
| Kerentiad : | Herrerasauridae |
| Genad : | Herrerasaurus |
| Heñvelsterioù ||
| Ischisaurus cattoi Reig, 1963 Frenguellisaurus ischigualastensis Novas, 1986 ||
| Pelec'h e veze kavet ||
| {{{2}}} ||
| Prantad ||
| {{{2}}} ||
| D'ar vevoniezh e tenn ar pennad-mañ. ||
Herrerasaurus (a dalvez "Glazard Herrera", diwar anv ar rancher a zizoloas ar c'hentañ karrekaenn eus al loened-se) a oa unan eus ar c'hentañ dinosaored. Holl garrekaennoù ar c'higdebrer-se a oa dizoloet e gwiskadoù roc'h eus diwezh al Ladinian (Triaseg kreiz hervez ar Bodad Stratigraphiezh etrebroadel, bloaziet eus 231,4 milion vloaz zo e gwalarn Arc'hantina. Ar spesad diazez, Herrerasaurus ischigualastensis, a oa deskrivet gant Osvaldo Reig e 1963 hag ar spesad nemetañ eo a gaver er genad. An anvioù Ischisaurus ha Frenguellisaurus zo heñvelsterioù eus Herrerasaurus.
E-pad meur a vloaz e oa diaes gwelet penaos renkañ Herrerasaurus rak ne oa anavezet al loened-se nemet diwar aspadennoù relegoù bihan-kenañ. Savet e oa meur a vartezeadenn a lâre e oa un Theropoda diazez, ur sauropodomorpha diazez, ur saurischia diazez, pe ne oa ket un dinosaor tamm ebet. Koulskoude pa oa dizoloet ur relegenn tost klok e 1988,$^,$ Herrerasaurus a oa renket evel unan eus an Theropoda pe ar saurischia kentañ e pemp rentañ-kont diwar-benn emdroadur an Theropoda, ha kalz klaskerien a sell outañ evel ezel kentidikañ an Theropoda, betek-gouzout d'an nebeutañ. Ezel e oa eus an Herrerasauridae, ur strollad loened damheñvel a oa e-touez ar re gentañ eus an dinosaored.$^,$

## Notennoù

* ↑ Alcober, Oscar A., and Martinez, Ricardo N. (2010). "A new herrerasaurid (Dinosauria, Saurischia) from the Upper Triassic Ischigualasto Formation of northwestern Argentina". ZooKeys 63: 55–81. DOI:10.3897/zookeys.63.550
* ↑ Reig, O.A. (1963). "La presencia de dinosaurios saurisquios en los "Estratos de Ischigualasto" (Mesotriásico Superior) de las provincias de San Juan y La Rioja (República Argentina)". Ameghiniana 3 (1): 3–20
* ↑ Sereno, P.C., Novas, F.E.; Arcucci, A.B.; and C. Yu (1988). "New evidence on dinosaur and mammal origins from the Ischigualasto Formation (Upper Triassic, Argentina)". Journal of Vertebrate Paleontology 8 (3, supplement): 26A
* ↑ Sereno, P.C., and Novas, F.E. (1992). "The complete skull and skeleton of an early dinosaur". Science 258 (5085): 1137–1140. DOI:10.1126/science.258.5085.1137
* ↑ Holtz, Thomas R. Jr. (2011) Dinosaurs: The Most Complete, Up-to-Date Encyclopedia for Dinosaur Lovers of All Ages, Winter 2010 Appendix.
* ↑ Nesbitt, S. J. (2009). "A complete skeleton of a Late Triassic saurischian and the early evolution of dinosaurs". Science 326 (5959): 1530–1533. DOI:10.1126/science.1180350.
* ↑ Airhart, Marc (December 10, 2009). New Meat-Eating Dinosaur Alters Evolutionary Tree. Jackson School of Geosciences.

## Liammoù diavaez

* Introduction to Herrerasaurus, gant Mirdi paleontologiezh skol-veur Kalifornia
* Herrerasaurus ischigualastensis, DinoData.org